ai4bharat/Pralekha huggingface dataset:
பிரதமர் அலுவலகம்
இந்தியா- அமெரிக்காவின் எதிர்காலத்திற்கான திறன் சார்ந்த நிகழ்ச்சியில், அமெரிக்க முதல் பெண்மணியுடன் பிரதமர் பங்கேற்பு
இந்தியா- அமெரிக்காவின் எதிர்காலத்திற்கான திறன் சார்ந்த நிகழ்ச்சியில், பிரதமர் திரு நரேந்திர மோடியும், அமெரிக்க முதல் பெண்மணி ஜில் பைடனும் பங்கேற்றனர். வாஷிங்டனில் உள்ள தேசிய அறிவியல் மையத்தில் நடைபெறும் இந்த நிகழ்ச்சி இந்தியா மற்றும் அமெரிக்காவின் எதிர்கால திறன் மேம்பாட்டில் கவனம் செலுத்துவதை கருத்தில் கொண்டு நடத்தப்பட்டது. குறிப்பாக உயர்கல்வி நிறுவனங்களில் கல்வியின் தரத்தை மேம்படுத்துவதற்கான பணிகளை முன்நிறுத்தி இந்த நிகழ்ச்சி நடத்தப்பட்டது.
இந்த நிகழ்ச்சியில் பேசிய பிரதமர் திரு நரேந்திர மோடி கல்வி திறன் மேம்பாடு மற்றும் புத்தாக்க முயற்சிகளை மேம்படுத்துவதற்காக இந்தியா மேற்கொண்டு வரும் பல்வேறு நடவடிக்கைகளை பட்டியலிட்டார். அதே நேரத்தில் இரு நாடுகளுக்கு இடையேயான கல்வி மேம்பாட்டு பரிமாற்றங்கள், இந்திய மற்றும் அமெரிக்க கல்வி நிறுவனங்களின் ஒத்துழைப்பு மற்றும் ஆராய்ச்சி சூழல்களுக்கான பணிகளை வரவேற்றார். குறிப்பாக கல்வி மற்றும் ஆராய்ச்சி துறையில் இந்தியாவும், அமெரிக்காவும் இணைந்து செயல்படுவதற்கான ஐந்து முக்கிய பரிந்துரைகளையும் பிரதமர் மோடி சமர்ப்பித்தார்.
அவை
- உயர்கல்வி துறை, தொழில்துறை, அரசு ஆகியவற்றை ஒருங்கிணைக்கும் அணுகுமுறை
- ஆசிரியர்கள் மற்றும் மாணவர்கள் பரிமாற்றத்தை ஊக்குவித்தல்
- இருநாடுகளுக்கிடையே பல்வேறு பாடப்பிரிவுகள் சார்ந்த ஹேக்கத்தான் நிகழ்ச்சிகளை நடத்துதல்
- தொழில்திறன்களுக்கான தகுதிகளை பரஸ்பரமாக அங்கீகரித்தல்
- கல்வி மற்றும் ஆராய்ச்சி சார்ந்த பணிக்காக மக்களின் பயணங்களை ஊக்குவித்தல்
இந்த நிகழ்ச்சியில் வடக்கு வெர்ஜினியா சமூக கல்லூரியின் தலைவர், அமெரிக்க பல்கலைக்கழகங்களுக்கான சங்கத்தின் தலைவர், மைக்ரான் தொழில்நுட்ப நிறுவனத்தின் தலைவர் மற்றும் முதன்மை செயல் அதிகாரி மற்றும் மாணவர்கள் கலந்து கொண்டனர்.
மின்னணு மற்றும் தகவல் தொழில்நுட்பம்
ஆதார் மற்றும் இதர சட்டங்கள்  அவசரச் சட்ட 2019 பிரகடனத்திற்கு மத்திய அமைச்சரவை ஒப்புதல்
ஆதார் சட்டம் 2016, பண மோசடி தடுப்புச் சட்டம் 2005, மற்றும் இந்திய தந்திச் சட்டம் 1885 ஆகியவற்றின் திருத்தத்திற்கான அவசரச் சட்டப்பிரகடனத்திற்கு பிரதமர் திரு நரேந்திர மோடி தலைமையில் நடைபெற்ற மத்திய அமைச்சரவைக் கூட்டத்தில் ஒப்புதல் அளிக்கப்பட்டது. இந்தத் திருத்தங்கள் 2019-ஆம் ஆண்டு ஜனவரி மாதம் நான்காம் தேதியன்று, மக்களவையில் நிறைவேற்றப்பட்ட மசோதாவில் உள்ளபடியே அமைந்துள்ளன.
தாக்கம்
இத்திருத்தங்கள் பொது நலனுக்கும் ஆதாரை தவறான முறையில் பயன்படுத்தப்படுவதைத் தடுப்பதற்காக இந்திய தனித்தன்மை அடையாள ஆணையத்திற்கு வலுவான வழிமுறைகளை வழங்கவும் உதவும். இத்திருத்தத்தையடுத்து நாடாளுமன்ற சட்டத்தின்படி அல்லாமல், அடையாள அங்கீகாரம் பெற ஆதார் எண்ணை ஆதாரமாகத் தர எந்த தனி நபரையும் கட்டாயப்படுத்த முடியாது.
----
(Visitor Counter : 79
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
ஓய்வூதியம் மற்றும் ஓய்வூதியதாரர்கள் துறையால் மேற்கொள்ளப்பட்ட சிறப்பு முகாம் 2.0 –ன் 3-ஆவது வாரத்தில் குறிப்பிடத்தக்க முன்னேற்றம் காணப்பட்டது
மத்திய அரசின் ஓய்வூதியதாரர்கள் / குடும்ப ஓய்வூதியதாரர்களின் ஓய்வூதியம் மற்றும் இதர ஓய்வுகால பயன்கள் தொடர்பான கொள்கைகளை உருவாக்குவதற்கான தொடர்பு துறையாக ஓய்வூதியம் மற்றும் ஓய்வூதியதாரர்கள் துறை உள்ளது. நிலுவையில் உள்ள பிரச்சினைகளுக்கு தீர்வு காண்பதற்கான சிறப்பு முகாம் 2.0 காலத்தில் இந்த துறை 68 லட்சம் மத்திய அரசு ஓய்வூதியதாரர்களுக்கு வாழ்க்கையை எளிதாக்குதல் மற்றும் விரைவான குறைதீர்ப்பை உறுதி செய்வதற்காக 4,200 நிலுவையில் உள்ள ஓய்வூதியம் தொடர்பான குறைகளுக்கு தீர்வு காண இலக்கு நிர்ணயித்திருந்தது.
21.10.2022 நிலவரப்படி இந்த துறை மூலம் கீழ்காணும் நடவடிக்கைகள் மேற்கொள்ளப்பட்டன. அதாவது முகாமின் 20 நாட்களுக்குள் 3,150 ஓய்வூதிய குறைபாடுகளுக்கு தீர்வு காணப்பட்டன. நிர்ணயிக்கப்பட்ட காலத்திற்குள் அனைத்து குறைகளையும் தீர்ப்பதற்காக சம்பந்தப்பட்ட அமைச்சகங்கள் / துறைகளுடன் இந்த துறை கூட்டங்களை நடத்தியது. முகாமின் தொடக்கத்தில் நிர்ணயிக்கப்பட்ட இலக்கை எட்டி நிலுவையில் உள்ள ஓய்வூதியத் துறைகளை தீர்ப்பதற்கு இந்த துறை கண்காணிப்பு செய்து வருகிறது. விதிகள் மற்றும் நடைமுறைகளை எளிதாக்க துறை ரீதியாக 30 சுற்றறிக்கைகள் அனுப்பப்பட்டன. 3,094 மின்னணு கோப்புகள் நடவடிக்கை எடுக்கப்பட்டு பைசல் செய்யப்பட்டன. நாடுமுழுவதும் இந்த துறையும் ஓய்வூதியதாரர்களின் சங்கங்களும் மொத்தம் 26 தூய்மை இயக்கங்களை நடத்தியுள்ளன.
மேலும் விவரங்களுக்கு இந்த ஆங்கில செய்திக் குறிப்பை காணவும் https://pib.gov.in/PressReleasePage.aspx?PRID=1870910
தேர்தல் ஆணையம்
வேட்பாளர்களின் குற்றப்பின்னணி குறித்த விவரங்களை விரிவாக விளம்பரப்படுத்த வேண்டும்: தேர்தல் ஆணையம்
வேட்பாளர்களின் குற்றப்பின்னணியை விளம்பரப்படுத்துதல் குறித்து அக்டோபர் 2018 மற்றும் மார்ச் 2020-இல் வெளியிடப்பட்ட விரிவான விதிமுறைகளை தொடர்ந்து, இதுகுறித்து இன்று நடைபெற்ற தேர்தல் ஆணையத்தின் கூட்டத்தில் விவாதிக்கப்பட்டது.
அரசியல் கட்சிகள் தேர்தலில் நிறுத்தும் வேட்பாளர்களின் குற்றப் பின்னணி குறித்த விவரங்களை விளம்பரப்படுத்துவதை மேலும் முறைப்படுத்த கூட்டத்தில் முடிவு எடுக்கப்பட்டது.
மாற்றப்பட்ட விதிமுறைகளின் முக்கிய அம்சங்கள் வருமாறு:
வேட்பாளர்களின் குற்றப்பின்னணி விவரங்களை நாளிதழ், ஊடகங்களில் வேட்பாளர்கள் அல்லது கட்சிகள் மூன்று முறை வெளியிட வேண்டும்.
வேட்புமனு தாக்கல் முடிந்தபிறகு 4 நாட்களுக்கு பின்பு ஒரு முறையும், 5 மற்றும் 8 ஆவது நாட்களுக்குள் 2 ஆவது முறையும், வாக்குப் பதிவுக்கு 2 நாள் முன்னதாக 3 ஆவது முறையும் பத்திரிகை மற்றும் தொலைக்காட்சி ஊடகங்களில் வெளியிட வேண்டும்.
மேலும் விவரங்களுக்கு, இந்த செய்தி குறிப்பை ஆங்கிலத்தில் இங்கே படிக்கவும்
https://pib.gov.in/PressReleseDetailm.aspx?PRID=1653379
(Visitor Counter : 112
நிதி அமைச்சகம்
பரிவர்த்தனை விகித அறிவிக்கை
துருக்கி ஆணையமான லிராவின் மதிப்பை மாற்றி அறிவிக்கை வெளியிடப்பட்டுள்ளது.
மத்திய மறைமுக வரிகள் மற்றும் சுங்க வாரியம், 1962 ஆம் ஆண்டின் சுங்கச் சட்டம் 14-வது பிரிவின் கீழ் பின்வரும் திருத்தத்தை மேற்கொண்டுள்ளது. ஜூன் 1-ந் தேதி மேற்கொள்ளப்பட்ட இந்த திருத்தம் இன்று முதல் அமலுக்கு வருகிறது. அதன்படி, இறக்குமதி பொருட்களுக்கான துருக்கி லிராவின் மதிப்பு ரூ.3.85 ஆகவும், ஏற்றுமதி பொருட்களுக்கு ரூ.3.60 ஆகவும் பரிவர்த்தனை விகிதம் மாற்றியமைக்கப்பட்டுள்ளது.
சிறப்பு சேவைகள் மற்றும் கட்டுரைகள்
மனித மூளைகளை 'செல்'களின் மட்டத்தில் வரைபடமாக்க சென்னை ஐஐடி-யில் 'சுதா கோபாலகிருஷ்ணன் மூளை மையம்’ தொடங்கப்பட்டுள்ளது
உயர் தெளிவுத்திறன் கொண்ட 'ப்ரெயின் இமேஜிங்'கில் கவனம் செலுத்தி, மனித மூளையை செல்களின் மட்டத்தில் மற்றும் இணைப்பு நிலைகளில் வரைபடமாக்கும் உலகளாவிய திட்டத்தை செயல்படுத்தும் நோக்கில், 'சுதா கோபாலகிருஷ்ணன் மூளை மையத்தை’ சென்னையில் உள்ள இந்திய தொழில்நுட்ப கல்விக் கழகம்  தொடங்கியுள்ளது.
அறிவியல் மற்றும் மருத்துவத் துறைகளில் சாதகமான தாக்கத்தை ஏற்படுத்துவதுடன், மனித மூளை ஆராய்ச்சிக்கான உலகளாவிய முன்னணி மையமாக மாற்றுவதே இந்த புதிய அதிநவீன மையத்தின் நோக்கமாகும்.
இந்திய அரசின் முதன்மை அறிவியல் ஆலோசகர் கே.விஜய்ராகவன், சென்னை ஐஐடி-யின் இயக்குநர் பேராசிரியர் வி.காமகோடி, சென்னை ஐஐடி-யின் முன்னாள் மாணவரான திரு. கிரிஸ் கோபாலகிருஷ்ணன், திருமதி. சுதா கோபாலகிருஷ்ணன், மையத்திற்கு தலைமை ஏற்கும் சென்னை ஐஐடி பேராசிரியர் மோகனசங்கர் சிவப்பிரகாசம் ஆகியோர் முன்னிலையில், இந்த மையம் இன்று  திறந்து வைக்கப்பட்டது.
இதுதவிர, நீர் மேலாண்மை மற்றும் கொள்கைக்கான நீரியல் வரைபட மையத்தையும் கே.விஜய்ராகவன் தொடங்கி வைத்தார். சென்னை ஐஐடி டீன்  மற்றும் மையத்தின் முதன்மை ஒருங்கிணைப்பாளரான பேரா. லிகி பிலிப் உள்ளிட்டோர் இதில் கலந்து கொண்டனர்.
நூற்றுக்கணக்கான இளங்கலை மற்றும் முதுகலை மாணவர்களுக்கு நரம்பியல் பற்றியும், அதிநவீன மூளைத் தரவுகளைக் கணக்கிடுதல், இயந்திரக் கற்றல் நுட்பங்கள் ஆகியவை தொடர்பாகவும் பயிற்சி அளிக்க சென்னை ஐஐடி திட்டமிட்டுள்ளது.
மூளை மையத்தின் தொடக்க நிகழ்வில், மத்திய அரசின் முதன்மை அறிவியல் ஆலோசகர் பேராசிரியர் கே.விஜய்ராகவன் பேசுகையில், "அறிவியல் மற்றும் தரவுப் பகுப்பாய்வில் நிபுணத்துவம் பெற்ற சென்னை ஐஐடி-யும், மருத்துவத் துறையும் இணைந்து செயல்படுவது புரட்சிகரமானதாகும். நாம் முன்னோக்கிச் செல்கையில், நரம்பியல் விஞ்ஞானத்தில் குறிப்பாக மனித மூளையின் செயல்பாடு குறித்த புரிதலில் நாம் தொடக்க நிலையில்தான் இருக்கிறோம். இதில் இருக்கும் சிக்கலான பிரச்சனைகளுக்கு தீர்வு காண சென்னை ஐஐடி-யின் 'மூளை மையம்' உதவுவதுடன், உலகிற்கும் இது பயனுள்ளதாக அமையும்” என்றார்.
"பல்வேறு வகையான சிக்கலான திறமைகளை ஒன்றிணைக்கும் திறனை சென்னை ஐஐடி-யின் ஆற்றல்மிக்க தலைமை வெளிப்படுத்தியுள்ளது. இதற்கு சென்னை ஐஐடி-யின் ஆராய்ச்சிப் பூங்கா ஒரு உதாரணமாகத் திகழ்கிறது. இன்று ஒவ்வொரு கல்வி நிறுவனமும் இதனை மாதிரியாகப் பின்பற்றி செயல்படுத்த விரும்புகிறது” என்றும் அவர் கூறினார்.
இந்த தொழில்நுட்பத் தளத்தைப் பயன்படுத்தி, பல்வேறு வகையான மற்றும் வெவ்வேறு வயதுடைய மனித மூளைகளை உடற்கூறு ஆய்வாக இந்த மையம் இமேஜிங் செய்கிறது. மூன்று வளரும் மூளைகளின் தொடர்பிரிவு செல்-ரெசல்யூஷன் தொகுதிகள் ஏற்கனவே இந்த மையத்திடம் கைவசம் உள்ளன. வளரும் மூளைகளின் பிரத்யேக முதல்தர தரவுத் தொகுப்புகள் பின்னாட்களில் வெளியிடப்படும்.
சுகாதாரம் மற்றும் குடும்ப நலத்துறை அமைச்சகம்
ஐசிஎம்ஆரின் ஐட்ரோன் முன்னெடுப்பின் கீழ் ட்ரோன் மூலம் ரத்தம் விநியோகம் செய்யும் சோதனை ஓட்டம் வெற்றிகரமாக நடத்தப்பட்டது
இந்தியாவில் ட்ரோன் பயன்பாட்டை விரிவுபடுத்தும் நோக்கத்தின் தொடர்ச்சியாக, இந்திய மருத்துவ ஆராய்ச்சி கவுன்சில்  மற்றும் மத்திய சுகாதார அமைச்சகத்தின் ஐட்ரோன் முன்னெடுப்பின் கீழ் ட்ரோன்கள் மூலம் ரத்தம் விநியோகம் செய்வதன் சோதனை ஓட்டம் இன்று வெற்றிகரமாக நடத்தப்பட்டது. தொடக்க சோதனையின்போது, ஜிஐஎம்எஸ் மற்றும் எல்ஹெச்எம்சி-யிலிருந்து 10 யூனிட் ரத்தம் எடுத்துச் செல்லப்பட்டது.
இந்தியாவில் ட்ரோன் பயன்பாட்டை விரிவுபடுத்தும் பிரதமரின் தொலைநோக்குப் பார்வையானது விவசாயம், பாதுகாப்பு, பேரிடர் நிவாரணம் மற்றும் சுகாதாரப் பாதுகாப்பு போன்ற பல்வேறு துறைகளில் ஆளில்லா விமானங்களின் பயன்பாட்டிற்கான அடித்தளத்தை வழங்கியுள்ளது. ட்ரோன் விதிகள் 2022-ல் செய்யப்பட்ட தளர்வுகள், இந்தத் துறைகளில் புதிய தொழில்நுட்பங்களைச் சேர்ப்பதை ஆராய்ச்சியாளர்களுக்கு எளிதாக்கியுள்ளது.
சுகாதார நோக்கங்களுக்காக ட்ரோன்களைப் பயன்படுத்துவதில் ஐசிஎம்ஆர் முன்னோடியாக உள்ளது. மணிப்பூர் மற்றும் நாகாலாந்தின் தொலைதூரப் பகுதிகளில் மருத்துவப் பொருட்கள், தடுப்பூசிகள் மற்றும் மருந்துகளை ட்ரோன்கள் மூலம் வெற்றிகரமாக விநியோகித்துள்ளது. ட்ரோன் அடிப்படையிலான ரத்த விநியோகம் நாட்டின் எல்லைப் பகுதிகளுக்கு விநியோக நேரத்தைக் குறைக்கும். இந்த சோதனைக்குப் பிறகு, வெப்பநிலையை பராமரிப்பது மட்டுமல்லாமல், கொண்டு செல்லப்பட்ட பொருட்களுக்கு எந்த சேதமும் இல்லை என்பதைக் கண்டறிந்ததாக ஐசிஎம்ஆர் இயக்குநர் டாக்டர் ராஜீவ் பாஹல் தெரிவித்துள்ளார். பிரதமரின் எண்ணப்படி வளர்ந்த நாடு என்ற நிலையை இந்தியா அடைவதற்கு இந்தத் தொழில்நுட்பம் உதவும் எனவும் அவர் கூறினார்.
இந்த சோதனையின்போது, தொலைதூரப் பகுதிகள் மற்றும் இந்தியாவின் நெரிசல் மிகுந்த பெருநகரங்களில் ரத்தம் மற்றும் ரத்தம் தொடர்பான பொருட்களை சரியான நேரத்தில் வழங்குவதில் உள்ள சவால்களை விஞ்ஞானிகள் கண்டறிந்தனர். ட்ரோனின் இயக்கத்தினால் ரத்தம் போன்ற உடல் திரவங்களின் தரத்தையும் விஞ்ஞானிகள் மதிப்பீடு செய்தனர்.
----
AD/CR/KPG
(Visitor Counter : 88
சுகாதாரம் மற்றும் குடும்ப நலத்துறை அமைச்சகம்
மத்திய அமைச்சர் டாக்டர் ஹர்ஷ் வர்தன் தலைமையில் காமன்வெல்த் நாடுகளின் சுகாதார அமைச்சர்களின் 33-வது கூட்டத்தின் துவக்க நிகழ்ச்சி
“கொவிட்-19 தொற்றுக்கு எதிராக காமன்வெல்த்தின் ஒத்துழைப்பு: தடுப்பூசிகளை சமமாக வழங்குதல், மருத்துவ அமைப்புமுறைகள் மற்றும் அவசர கால நெகிழ் தன்மை கட்டமைத்தலை உறுதி செய்தல்” என்ற கருப்பொருளில் காமன்வெல்த் நாடுகளின் சுகாதார அமைச்சர்களின் 33-வது கூட்டத்தின் துவக்க நிகழ்ச்சி மத்திய சுகாதாரம் மற்றும் குடும்ப நல அமைச்சர் டாக்டர் ஹர்ஷ் வர்தன் தலைமையில் காணொலிக் காட்சி வாயிலாக புதுதில்லியில் இன்று நடைபெற்றது.
பெருந்தொற்றினால் ஏற்பட்ட பேரழிவு பற்றிப் பேசிய அமைச்சர், “நூற்றுக்கணக்கான பில்லியன் டாலர் அளவிற்கு பொருளாதாரம் ஏற்கனவே மிகவும் சரிந்துள்ளது. இதிலிருந்து மீள்வது கடினமாக இருக்கும், உலக நாடுகள் முழுவதும் பெருந்தொற்றின் பாதிப்பில் இருந்து மீண்ட பிறகுதான் இந்தப் பணி விரைவடையும்”, என்று கூறினார். மேலும் இது குறித்துப் பேசுகையில், “ஏதேனும் ஒரு நாடு அல்லது பகுதியில் அச்சுறுத்தல் தொடர்ந்தால், அதனால் உலகம் முழுவதும் பாதிப்படையக்கூடும். எந்த ஒரு நாடும் பாதுகாப்பாக இருக்க முடியாது”, என்று அவர் எச்சரித்தார்.
கொவிட்-19 தொற்றை எதிர்கொள்வதில் இந்தியாவின் நிலைப்பாட்டை எடுத்துரைத்த டாக்டர் ஹர்ஷ் வர்தன், “துரித பரிசோதனை, தனிமைப் படுத்துதல் மற்றும் சிகிச்சையுடன் பெருவாரியான மக்களுக்கு தடுப்பூசி வழங்கும் வகையில் தேசிய தடுப்பு உத்திகள் மேற்கொள்ளப்படுகின்றன. எனினும் பெருந்தொற்றை திறம்பட முடிவுக்குக் கொண்டுவருவதற்கு தடுப்பூசிகளின் எண்ணிக்கை அதிகரிக்கப்படுவதோடு, தொற்றுக்கு எதிரான அதன் பாதுகாப்பு உறுதி செய்யப்பட்ட பிறகு உலகம் முழுவதும் விரைவாக வழங்கப்பட வேண்டும். தொற்றை முடிவுக்குக் கொண்டுவருவதற்கு, தடுப்பூசிகளின் கண்டுபிடிப்பு, உற்பத்தி ஆகியவற்றுடன் பரிசோதனைகள், சிகிச்சை, தடுப்பூசிகள் அனைவருக்கும் சமமாக வழங்கப்படவேண்டும் என்ற உலக சுகாதார அமைப்பின் முன்முயற்சி சிறந்த பலனைத் தரும்”, என்று குறிப்பிட்டார்.
உலக சுகாதார அமைப்பின் தடுப்பூசித் தூணான கோவேக்ஸ், குறைந்த மற்றும் நடுத்தர வருமானம் கொண்ட சுமார் 92 நாடுகளில் வசிக்கும் ஏறத்தாழ 20% பேர் பயனடையும் வகையில் 2021 ஆம் ஆண்டின் இறுதிக்குள் குறைந்தபட்சம் 2 பில்லியன் தடுப்பூசிகளை வழங்க இலக்கு நிர்ணயித்துள்ளது. இந்த முயற்சி மட்டுமே பலன் அளிக்காது என்றும் இதனுடன், வெளிப்படைத் தன்மை வாய்ந்த விலையில் அனைவருக்கும் சமமாக தடுப்பூசிகளை வழங்குவதில் கவனம் செலுத்தும் பலதரப்பட்ட மற்றும் இருதரப்பு ஒத்துழைப்பும் அவசியம் என்பதில் இந்தியா நம்பிக்கை கொண்டுள்ளது.
கொவிட் மேலாண்மையைத் தவிர அதற்கு முன்பாக காமன்வெல்த் நாடுகள் முன்வைத்த முக்கிய சுகாதார பிரச்சினைகள், தொற்றும் தன்மை அல்லாத நோய்கள், தடுப்பூசிகள், ஊட்டச்சத்துக் குறைபாடு போன்றவற்றிலும் கவனம் செலுத்துமாறு கேட்டுக்கொண்டு அமைச்சர் தமது உரையை நிறைவு செய்தார்.
இந்த நிகழ்ச்சியில் காமன்வெல்த் அமைப்பின் செயலாளர் திருமிகு பேட்ரிசியா ஸ்காட்லாந்து, உலக சுகாதார அமைப்பின் தலைமை இயக்குநர் டாக்டர் டெட்ரோஸ் அதனோம், உறுப்பு நாடுகளின் சுகாதார அமைச்சர்கள் உள்ளிட்டோர் கலந்து கொண்டனர்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1720311
நிலக்கரி அமைச்சகம்
நிலக்கரி உற்பத்தி 29% அதிகரித்து, ஏப்ரல் 2022-ல் 66.58 மில்லியன் டன்னை எட்டியுள்ளது
மத்திய நிலக்கரி அமைச்சகம் வெளியிட்டுள்ள தற்காலிக புள்ளி விவரங்களின்படி மொத்த நிலக்கரி உற்பத்தி ஏப்ரல் 2021-ல் 51. 62 மில்லியன் டன்னாக இருந்த நிலையில் 29% அதிகரித்து ஏப்ரல் 2022-ல் 66.58 மில்லியன் டன்னை எட்டியுள்ளது.
கோல் இந்தியா நிறுவனம், சிங்கரேணி நிலக்கரி சுரங்கம் மற்றும் கேப்டிவ் மைன்ஸ் போன்ற நிறுவனங்களின் நிலக்கரி உற்பத்தி அதிகரித்ததன் மூலம் இந்த சாதனை படைக்கப்பட்டுள்ளது. நாட்டில் உள்ள 37 முக்கிய நிலக்கரி உற்பத்தி சுரங்கங்களில், 22 சுரங்கங்கள் 100 சதவீதத்திற்கு மேலாகவும், 10 சுரங்கங்கள் 80 முதல் 100 சதவீதமும் உற்பத்தி செய்துள்ளன.
மின்சார உற்பத்திக்காக அனுப்பி வைக்கப்படும் நிலக்கரியின் அளவும், 18.15% அதிகரித்து ஏப்ரல் 2022-ல் 61.81 டன்னை எட்டியுள்ளது. நிலக்கரி சார்ந்த மின்சார உற்பத்தியும் ஏப்ரல் 2021-உடன் ஒப்பிடுகையில், 9.26 % அதிகரித்துள்ளது.
மேலும் விவரங்களுக்கு இந்த ஆங்கில செய்தி குறிப்பை காணலாம்.https://pib.gov.in/PressReleasePage.aspx?PRID=1824154
பெட்ரோலியம் மற்றம் இயற்கை எரிவாயு அமைச்சகம்
2020 ஜூலை மாதத்துக்கான உற்பத்தி அறிக்கை
2020 ஜூலை மாதத்தில் கச்சா எண்ணெய் உற்பத்தி 2633.59 மெட்ரிக் டன்னாகும். இது இலக்கை விட 4.94 சதவீதம் குறைவாகும். 2019 ஜூலை மாதத்துடன் ஒப்பிடுகையில் 4.89 சதவீதம் குறைவு. 2020 ஏப்ரல் முதல் ஜூலை மாதங்களில், மொத்த கச்சா எண்ணெய் உற்பத்தி, 10,308.78 மெட்ரிக் டன். இது இலக்கை விட 3.53 சதவீதமும், கடந்த ஆண்டு இதே கால கட்டத்துடன் ஒப்பிடுகையில் 6.08 சதவீதமும் குறைவாகும்.
2020 ஜூலை மாதத்தில் இயற்கை வாயு உற்பத்தி 2443.31 எம்எம்எஸ்சிஎம்  ஆகும். இது மாதாந்திர இலக்கை விட 10.10 சதவீதம் குறைவாகும். 2019 ஜூலை மாதத்துடன் ஒப்பிடுகையில் 4.89 சதவீதம் குறைவு. 2020 ஏப்ரல் முதல் ஜூலை மாதங்களில், மொத்த இநற்கை வாயு உற்பத்தி, 9228.46 எம்எம்எஸ்சிஎம் . இது இலக்கை விட 11.47 சதவீதமும், கடந்த ஆண்டு இதே கால கட்டத்துடன் ஒப்பிடுகையில் 14.14 சதவீதமும் குறைவாகும்.
2020 ஜூலை மாதத்தில் பெட்ரோலியப் பொருள்கள் உற்பத்தி 9,386.95 மெட்ரிக் டன்னாகும். இது மாதாந்திர இலக்கை விட 7.10 சதவீதம் குறைவாகும். 2019 ஜூலை மாதத்துடன் ஒப்பிடுகையில் 13.85 சதவீதம் குறைவு. 2020 ஏப்ரல் முதல் ஜூலை மாதங்களில், மொத்த கச்சா எண்ணெய் உற்பத்தி, 71,350. 80 மெட்ரிக் டன். இது இலக்கை விட 13.98 சதவீதமும், கடந்த ஆண்டு இதே கால கட்டத்துடன் ஒப்பிடுகையில் 17.08 சதவீதமும் குறைவாகும்.
(Visitor Counter : 122
கலாசாரத்துறை அமைச்சகம்
ஜி-20 தலைமைப் பொறுப்பை இந்தியா ஏற்றுக்கொண்டுள்ளதை குறிக்கும் வகையில் இந்திய தொல்லியல் துறை, 1 முதல் 7-ந் தேதி வரை 100 பாரம்பரிய நினைவு சின்னங்களில் ஜி-20 இலச்சினையுடன் கூடிய அலங்கார விளக்குகளை அமைத்துள்ளது
ஜி-20 தலைமைப் பொறுப்பை இந்தியா கடந்த முதல் தேதி அன்று ஏற்றுக்கொண்டுள்ளதை குறிக்கும் வகையில், மத்திய கலாச்சார அமைச்சகத்தின் கீழ் இயங்கும் இந்திய தொல்லியல் துறை, 1 முதல் 7-ந் தேதி வரை 100 பாரம்பரிய நினைவு சின்னங்களில் ஜி-20 இலச்சினையுடன் கூடிய அலங்கார விளக்குகளை அமைத்துள்ளது. இந்த நினைவுச்சின்னங்கள் ஒளிரும் விளக்குகளுடன் சிறப்பான எழிலை பிரதிபலித்து வருகின்றன.
புதுதில்லியில் உள்ள ஹூமாயூன் கல்லறை கட்டிடம், செங்கோட்டை, புராதான கோட்டை, குதுப் மினார், ஐதராபாத்தில் உள்ள கோல்கொண்டா கோட்டை, ஜம்மு காஷ்மீரில் உள்ள சங்கராச்சாரியா கோயில், தெலுங்கானாவில் உள்ள ராமப்பா கோயில், கர்நாடகாவின் ஹம்பியில் உள்ள ஸ்ரீவிருப்பாச்சா கோயில், பீகாரின் நலந்தா மகாவிஹாரா உள்பட பல்வேறு நினைவுச்சின்னங்களில் அலங்கார விளக்குகள் அமைக்கப்பட்டுள்ளன.
ஜவுளித்துறை அமைச்சகம்
புதுமையான பொம்மைகளுக்கான போட்டி, இணையதளம் : மத்திய அமைச்சர்கள் தொடங்கி வைத்தனர்
டாய்கத்தான்-2021 வெற்றியாளர்களுக்கு ரூ 50 லட்சம் மதிப்பிலான பரிசுகள்
‘டாய்கத்தான்-2021’ என்னும் புதுமையான பொம்மைகளுக்கான போட்டியை மத்திய கல்வி அமைச்சர் திரு ரமேஷ் பொக்ரியால் ‘நிஷாங்க்’ மற்றும் மத்திய பெண்கள், குழந்தைகள் மேம்பாடு மற்றும் ஜவுளித் துறை அமைச்சர் திருமதி ஸ்மிரிதி ஜுபின் இரானி ஆகியோர் இணைந்து இன்று துவக்கி வைத்தனர்.
டாய்கத்தான் இணையதளத்தையும் மத்திய அமைச்சர்கள் தொடங்கி வைத்தனர். இந்திய மதிப்பு முறை சார்ந்த, குழந்தைகளிடையே நேர்மறை நடத்தையையும் நன்மதிப்பையும் விதைக்கும் புதுமையான பொம்மைகளை உருவாக்குவதே இந்த டாய்கத்தானின் நோக்கமாகும்.
நிகழ்ச்சியில் பேசிய திரு பொக்ரியால், சர்வதேச பொம்மை தயாரிப்பு மையமாக இந்தியாவை உருவாக்குவதற்காக டாய்கத்தான் நடத்தப்படுவதாகக் கூறினார். இந்திய பொம்மை சந்தையின் மதிப்பு ஒரு பில்லியன் அமெரிக்க டாலர்கள் என்றும், ஆனால் துரதிர்ஷடவசமாக 80 சதவீத பொம்மைகள் இறக்குமதி செய்யப்படுவதாகவும் கூறினார். உள்நாட்டு பொம்மை தொழில்கள், உள்ளூர் பொம்மை உற்பத்தியாளர்களுக்கான சூழலியலை உருவாக்குவதற்காகவும், இதுவரை பயன்படுத்தப்படாத வளங்களை பயன்படுத்திக் கொள்வதற்காகவும், அவற்றின் மொத்தத் திறனையும் வெளிக்கொண்டு வருவதற்காகவும் டாய்க்கத்தானை அரசு தொடங்கியிருக்கிறது. தேசிய கல்வி கொள்கையின் லட்சியங்களோடு ஒத்துப் போகும் டாய்க்கத்தான், நாடு முழுவதுமுள்ள 33 கோடி மாணவர்களின் புதுமை திறன்களை பதிவு செய்ய எண்ணுவதாக அவர் மேலும் தெரிவித்தார்.
ஊடகவியலாளர்கள் சந்திப்பில் பேசிய திருமதி ஸ்மிரிதி இரானி, 80 சதவீத பொம்மைகளை இந்தியா இறக்குமதி செய்து வருவதாகவும், இத்துறையில் தற்சார்பை எட்டுவதற்காக உள்நாட்டு பொம்மை தொழில்களுக்கு அரசு ஊக்கமளித்து வருவதாகவும் கூறினார். கல்வி அமைச்சகத்துடனான கூட்டு முயற்சியானது, நாட்டிலுள்ள பள்ளிகள், கல்லூரிகள், பல்கலைக்கழகங்களில் உள்ள மாணவர்கள், ஆசிரியர்கள் ஆகியோரை தற்சார்பு இந்தியாவுக்கான அறைகூவலுக்கு டாய்க்கத்தான் மூலம் பதிலளிக்க செய்யும் என்று அவர் கூறினார்.
இந்த முன்னெடுப்பைப் பாராட்டிய அமைச்சர், “பொம்மைகளை, குறிப்பாக மாற்றுத் திறனாளி குழந்தைகளுக்கான பொம்மைகளை, பள்ளிக் குழந்தைகள் வடிவமைத்து, உருவாக்குவது இதுவே முதல் முறையாகும்,” என்றார். டாய்க்கத்தானில் கலந்து கொள்ளும் மாணவர்கள் மற்றும் ஆசிரியர்கள் ரூ 50 லட்சம் மதிப்பிலான பரிசுகளை வெல்லலாம் என்று அமைச்சர் தெரிவித்தார்.
தற்சார்பு இந்தியாவாக உருவாகும் பாதையில் ஒரு மிகப்பெரிய முன்னேற்றமாக, கல்வி அமைச்சகம், பெண்கள் மற்றும் குழந்தைகள் மேம்பாட்டு அமைச்சகம், ஜவுளி அமைச்சகம், வர்த்தகம் மற்றும் தொழில்கள் அமைச்சகம், குறு, சிறு மற்றும் நடுத்தரத் தொழில் நிறுவனங்கள் அமைச்சகம், தகவல் மற்றும் ஒலிபரப்பு அமைச்சகம், அனைத்திந்திய தொழில்நுட்பக் கல்விக் குழு ஆகியவை இணைந்து டாய்கத்தான்-2021-ஐ அறிமுகப்படுத்தியுள்ளன.
டாய்கத்தான்-2021-இல் கலந்து கொள்ள. https://toycathon.mic.gov.in என்னும் இணையதளத்தைப் பார்க்கவும். இம்மாதம் 5ந்தேதி முதல் 20ஆம் தேதி வரை விண்ணப்பங்களை இணையம் மூலம் சமர்ப்பிக்கலாம்.
ரெயில்வே அமைச்சகம்
ஒவ்வொரு நாளும் 13,000 கேள்விகள், வேண்டுகோள்கள் மற்றும் ஆலோசனைகளுக்கு பதிலளிக்கிறது கொவிட்19-க்கான ரயில்வே அவசர ப்பிரிவு.
கொவிட்19-க்கான ரயில்வே அவசரப் பிரிவு, ரயில்வே வாரியம் முதல் பல்வேறு அலகுகள் வரையிலான சுமார் 400 அதிகாரிகள் மற்றும் பணியாளர்களைக் கொண்ட நாடு தழுவிய விரிவான ஒரு பிரிவு ஆகும். இந்தப் பிரிவு, பொது முடக்கத்தின் போது, உதவி எண்கள் 139 மற்றும் 138, சமூக ஊடகம் , மின்னஞ்சல்  மற்றும் CPGRAMS- போன்ற ஐந்து தொலைத்தொடர்பு மற்றும் பின்னூட்டத் தளங்களின் மூலமாக -ஒவ்வொரு நாளும் 13,000 கேள்விகள், வேண்டுகோள்கள் மற்றும் ஆலோசனைகளுக்கு பதிலளிக்கிறது. 90 சதவீதத்துக்கும் அதிகமான கேள்விகளுக்கு நேரடியாக, பெரும்பாலும் அழைப்பாளரின் உள்ளூர் மொழிலேயே, தொலைபேசியில் பதிலளிக்கப்பட்டது. இந்திய ரயில்வேயின் இந்த அவசரப் பிரிவு இருபத்து நான்கு மணி நேரமும் தனது காதுகளைத் தீட்டி வைத்திருந்த காரணத்தால், ரயில்வேயின் வாடிக்கையாளர்கள் மற்றும் பொது மக்களின் குறைகளுக்கு உடனடியாக பதிலளிக்க முடிந்தது. தனது இந்த துரித நடவடிக்கைக்காக நாடு முழுவதிலும் இருந்து பாராட்டுதல்களை ரயில்வே பெறுகிறது.
தானியங்கி குரல் பதில் வசதி  மூலம் பதிலளிக்கப்பட்ட கேள்விகளைச் சேர்க்காமல், 2,30,000க்கும் அதிகமான பிற கேள்விகளுக்கு பொது முடக்கத்தின் முதல் நான்கு வாரங்களில் ரயில்மடாட் உதவி எண் 139 நேரடியாக பதிலளித்தது. 138 மற்றும் 139இல் பெரும்பாலும் ரயில் சேவைகளை மீண்டும் தொடங்குவது குறித்தும்  பணம் திரும்ப செலுத்துதலுக்கான தளர்த்தப்பட்ட விதிகளைப் பற்றியும் கேள்விகள் வந்த நிலையில், இந்தக் கடினமான நேரங்களில் ரயில்வேயின் முயற்சிகளைப் பாராட்டியும், ஆலோசனைகள் தெரிவித்தும் வந்த பதிவுகள் சமூக ஊடகத்தை நிரப்பின.
இதே சமயத்தில், அழைப்பாளரின் இடத்தைப் பொறுத்து புவியியல் அரண்கள்  மூலம் அருகில் உள்ள  பிராந்திய ரயில்வே கட்டுப்பாட்டு அலுவலகத்துக்கு அழைப்புகள் செல்லும். உதவி எண் 138இல் 1,10,000க்கும் அதிகமான அழைப்புகள் பெறப்பட்டன. அழைப்பாளர்கள் தாங்கள் வசதியாக உரையாடும் மொழியில் தகவல்களையும் வழிகாட்டுதல்களையும் பெறுவதை இது உறுதி செய்தது. தேவையான தகவல்கள் தொடர்புடைய பிராந்தியத்திடம் தயாராக இருப்பதால், இந்தப் புதிய வசதி ரயில்வே வாடிக்கையாளர்களையும், மற்றவர்களையும் தகவல்கள் விரைவில் சென்றடைய உதவி செய்கிறது.
(
மீன்வளம், கால்நடை பராமரிப்பு மற்றும் பால்வளத் துறை அமைச்சகம்
கால்நடை பராமரிப்பு & பால்வளம் மற்றும் உணவுப் பதப்படுத்துதல் அமைச்சகங்களுக்கு இடையே புரிந்துணர்வு ஒப்பந்தம் கையெழுத்தானது
கிராமப்புற ஏழை மக்களின் நீடித்த வளர்ச்சிக்கான வருவாய் திரட்டுவதற்கான இலக்குகளை அடைய, மத்திய கால்நடை பராமரிப்பு & பால்வளத்துறையும், உணவுப்பதப்படுத்துதல் அமைச்சகமும் ஒருங்கிணைந்து செயல்படவுள்ளன.
விடுதலைப் பெருவிழாவின் ஒரு பகுதியாக, கால்நடை பராமரிப்பு & பால்வளத்துறை மற்றும் உணவுப்பதப்படுத்துதல் அமைச்சகத்தின் பல்வேறு திட்டங்களை ஒருங்கிணைப்பதன் வாயிலாக, இவ்விரு துறைகளால் வழங்கப்படும் பலன்களை பால்வள தொழில் முனைவோர் / பால் பண்ணை தொழில் நிறுவனங்களுக்கு நீட்டிக்கும் வகையிலான புரிந்துணர்வு ஒப்பந்தத்தில், கால்நடை பராமரிப்பு & பால்வளத்துறை செயலாளர் திரு அதுல் சதுர்வேதியும், உணவுப்பதப்படுத்துதல் அமைச்சக செயலாளர் திருமதி புஷ்பா சுப்பிரமணியமும் கையெழுத்திட்டுள்ளனர்.
மத்திய மீன்வளம், கால்நடை பராமரிப்பு & பால்வளத்துறை அமைச்சர் திரு புருஷோத்தம் ரூபாலா, இணையமைச்சர்கள் டாக்டர் எல் முருகன், திரு பசுபதி குமார் பரஸ், டாக்டர் சஞ்சீவ் குமார் பால்யான், திரு பிரகலாத் சிங் பட்டேல் ஆகியோர் முன்னிலையில் இந்த ஒப்பந்தம் கையெழுத்தானது.
சிறப்பு சேவைகள் மற்றும் கட்டுரைகள்
சென்னை ஓ.எம் .ஆர்  சாலையில் உள்ள பொம்மைக் கடையில் பிஐஎஸ் அதிகாரிகள் நேற்று இரவு அதிரடிச் சோதனை - ஐஎஸ்ஐ முத்திரை இல்லாத அதிக அளவிலான பொம்மைகள் பறிமுதல்
இந்திய தர நிர்ணய அமைவனம், சென்னை கிளை அலுவலக அதிகாரிகள் குழு 11 ஜனவரி 2023 அன்று இரவு சென்னை ஓ.எம் .ஆர்  சாலையில் அமைந்துள்ள ரிட்ஸ் டிரேட் லிங்க்ஸ் பிரைவேட் லிமிடெட், கிட்ஸோன், ராஜீவ் காந்தி சாலை, ஓஎம்ஆர், துரைப்பாக்கம், சென்னை – 600097 இல் BIS சட்டம், 2016 ஐ மீறுவதாகக் கிடைத்தத் தகவலின் அடிப்படையில், அமலாக்கச் சோதனை நடத்தப்பட்டது.
இந்த சோதனையின் போது, இந்திய தர நிர்ணய அமைவன சட்டம் 2016 பிரிவு 28 இன் படி, கடைகளில் பிஐஎஸ் ஸ்டாண்டர்ட் மார்க்  இல்லாமல் பொம்மைகள் விற்பனை செய்யப்பட்டது கண்டுபிடிக்கப்பட்டது. பிஐஎஸ் ஸ்டாண்டர்ட் மார்க்  இல்லாத மொத்தம் 817 பொம்மைகள்  பறிமுதல் செய்யப்பட்டன. அரசால் வெளியிடப்பட்ட பொம்மைகள்  ஆணை, 2020-ன் படி, இந்தியாவில் தயாரிக்கப்பட்ட, இறக்குமதி செய்யப்பட்ட, விநியோகிக்கப்பட்ட, விற்கப்படும், வாடகைக்கு எடுக்கப்பட்ட, குத்தகைக்கு விடப்பட்ட, சேமித்து வைக்கப்பட்ட அல்லது விற்பனைக்காகக் காட்டப்படும் அனைத்து பொம்மைகளும் BIS ஆல் கட்டாயமாக தரச் சான்றளிக்கப்பட்டு BIS ஸ்டாண்டர்ட் மார்க் பெற்றிருக்க வேண்டும். எனவே, இவ் வர்த்தகர் பொம்மைகள்  ஆணை, 2020ஐ மீறியதன் மூலம், BIS சட்டம் 2016 இன் பிரிவு 16 மற்றும் 17ஐ மீறியிருப்பதும் கண்டுபிடிக்கப்பட்டது.
இந்திய தர நிர்ணய அமைவனம், சென்னை கிளை அலுவலகம் - I, இந்திய தர நிர்ணயச் சட்டம், 2016 இன் கீழ் குற்றவாளிக்கு எதிராக நடவடிக்கையைத் தொடங்கியுள்ளது. இந்தக் குற்றத்திற்கு, முதல் மீறலுக்கு BIS சட்டம், 2016 இன் பிரிவு 29 இன் படி, இரண்டு ஆண்டுகள் வரை சிறைத்தண்டனை அல்லது ரூ. 2,00,000/- இதற்கு குறையாத அபராதம் விதிக்கப்படும் அல்லது பயன்படுத்தப்படும் பொருட்கள், தயாரிக்கப்பட்ட அல்லது விற்கப்படும் அல்லது ஒட்டப்படும் அல்லது பொருட்களின் மதிப்பில் பத்து மடங்கு வரை நீட்டிக்கப்படலாம்.
எனவே, பொதுமக்கள், எவரேனும் ஐஎஸ்ஐ முத்திரையைத் தவறாகப் பயன்படுத்துவது தெரியவந்தால், பிஐஎஸ் தெற்கு மண்டல அலுவலகம், சிஐடி வளாகம், 4வது குறுக்கு சாலை, தரமணி, சென்னை-600 113 என்ற முகவரிக்கு தகவல் தெரிவிக்கலாம். BIS Care செயலியைப் பயன்படுத்தியோ அல்லது cnbo1@bis.gov.in என்ற மின்னஞ்சல் முகவரிக்கு மின்னஞ்சல் அனுப்புவதன் மூலமாகவோ தகவல் தெரிவிக்கலாம். அத்தகைய தகவல்களின் ஆதாரம் கண்டிப்பாக ரகசியமாக வைக்கப்படும். BIS இணையதளம் www.bis.gov.in மற்றும் e-BIS  ஆகியவை BIS பற்றிய பொதுவான தகவல்களுக்கு உங்களுக்கு உதவும்.
இந்த சோதனை/பறிமுதல் பற்றியக் கூடுதல் தகவலுக்கு, ஜ்யோத்ஸ்னா பிரியா, விஞ்ஞானி-B, பிஐஎஸ், சென்னை கிளை அலுவலகம் - Mobile: 6302653054 என்ற எண்ணில் தொடர்பு கொள்ளவும்.